På grunn av sin høye varmebestandighet anvendes wolframkarbid i skjærende verktøy til fresing, dreiing og boring. Grunnet sin hardhet, og høye massetetthet, anvendes den også i panserbrytende ammunisjon. Wolframkarbid forekommer også i tupper i piggdekk. I den senere tid har wolframkarbid også blitt brukt i smykker og ringer, ofte med innsatte edelstener. En ulempe med ringer av wolframkarbid er at de ikke kan kappes og loddes om for å justere ringstørrelsen.